b'\n_START_ARTICLE_\nKakapo\n_START_SECTION_\nUdbredelse\n_START_PARAGRAPH_\nKakapoen er endemisk for New Zealand, hvor den engang var udbredt overalt. Den findes nu kun p\xc3\xa5 fire mindre \xc3\xb8er, heriblandt Chalky Island og Codfish Island, hvortil den er blevet flyttet for at kunne blive beskyttet mod rovdyr.\n_START_SECTION_\nTruet\n_START_PARAGRAPH_\nArten er st\xc3\xa6rkt truet, s\xc3\xa5ledes var der i 1997 kun ca. 62 eksemplarer tilbage, mens der nu (2012) findes 126 kakapoer med en stigende tendens._NEWLINE_For at f\xc3\xa5 bestanden op, er der sat et stort avlsprojekt i gang, hvor blandt andet yngledygtige hunner fodres op for at f\xc3\xa5 et ekstra fedtlag, som er kr\xc3\xa6vet for at f\xc3\xa5 unger. Hvis det lykkes at f\xc3\xa5 unger, bliver disse optaget og overv\xc3\xa5get i d\xc3\xb8gndrift med infrar\xc3\xb8de kameraer._NEWLINE_Desuden har \xc3\xa6ggene 60% risiko for at mislykkes p\xc3\xa5 grund af den meget ensformige genpulje fra de f\xc3\xa5 individer. Derfor fors\xc3\xb8ges der med inseminering af hunnerne.'